stanford-oval/wikipedia huggingface dataset:
Klemen Pretnar
Ura > Seuraura

Pretnar on HK Bledin kasvatti. Hän pelasi seurassa ensimmäiset miesten pelinsä vain 16-vuotiaana Interligassa ja Slovenian pääsarjassa kaudella 2002–2003. Kesken seuraavan kauden 2003–2004 Pretnar siirtyi Bledin A-nuorista Triglav Kranjin riveihin. Kaudella 2005–2006 hän oli joukkueen tehokkain puolustaja, paras syöttäjä ja Pretnar jakoi Kranjin sisäisen pistepörssin toisen sijan Tim Jurajevčičin kanssa. Hän pelasi joukkueessa Slovenian pääsarjaa kauteen 2008–2009 saakka, jolloin Pretnar siirtyi kesken kauden samassa liigassa pelaavan HD mladi Jesenicen riveihin.
Kaudeksi 2009–2010 Pretnar siirtyi vuoden mittaisella sopimuksella Itävallan Erste Bank Eishockey Ligan slovenialaisjoukkue HK Jesenicen riveihin. Hänen tulokaskautensa toi siellä 51 runkosarjaottelussa tehot 1+3=4. Pretnar edusti Jeseniceä kevätkaudella myös Slovenian pääsarjassa, jossa joukkueen kausi päättyi mestaruuteen, kuten myös seuraava kausi 2010–2011. Kaudella 2011–2012 hän oli Jesenicen tehokkain puolustaja EBEL:ssä tehoilla 2+12=14.
Pretnar siirtyi kaudeksi 2012–2013 jatkamaan EBEL-uraansa try-outin kautta vuoden mittaisella sopimuksella Villacher SV:n joukkueeseen. Hän pelasi siellä kolme kautta, jonka jälkeen Pretnar siirtyi kaudeksi 2015–2016 Vienna Capitalsin riveihin. Kaudeksi 2016–2017 hän siirtyi sieltä Valko-Venäjän Ekstraligan Junost Minskiin.
Ura > Maajoukkueura

Pretnar edusti Sloveniaa Sotšin olympiakisoissa 2014 sekä niiden karsinnoissa. Hän pelasi myös MM-kilpailuissa vuosina 2011, 2013 ja 2015. Pretnar pelasi myös I-divisioonan MM-kilpailuissa vuonna 2010 voittaen B-lohkon kultaa sekä IA-divisioonan MM-kilpailuissa vuonna 2016, jolloin hän voitti kultaa.
Pretnar pelasi myös alle 20-vuotiaiden I-divisioonan MM-kilpailuissa vuosina 2005 ja 2006, joista ensimmäinen turnaus päättyi B-lohkon hopeaan ja jälkimmäinen A-lohkon pronssiin. Hän jakoi myös vuoden 2006 turnauksessa Slovenian sisäisen tehotilaston voiton kolmen muun pelaajan kanssa lukemalla +4. Pretnar pelasi myös alle 18-vuotiaiden I-divisioonan MM-kilpailuissa vuonna 2004.
Tilastot

Pretnar Slovenian paidassa Euro Ice Hockey Challengen ottelussa Italiaa vastaan helmikuussa 2015.
Waylandin baptistinen yliopisto

| Waylandin baptistinen yliopisto |
| --- | --- |

 engl. Wayland Baptist University 
Motto:  Go Ye into All the World / Let There Be Light
Perustettu:  1908
Sijainti:  Plainview, Texas  Yhdysvallat
Sivusto:  https://www.wbu.edu/
Waylandin baptistinen yliopisto (engl. Wayland Baptist University, lyh. WBU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1908, ja se sijaitsee Plainviewin kaupungissa. Yliopisto on taustaltaan kristillinen, ja se toimii baptistisen liikkeen työyhteydessä.
Aiheesta muualla

Yliopiston verkkosivusto (englanniksi)
Judsonin yliopisto

| Judsonin yliopisto> Judson University |
| --- | --- |

Motto:  Christus Lux Mundi
Perustettu:  1963
Sijainti:  Elgin, Illinois  Yhdysvallat
Sivusto:  https://www.judsonu.edu/
Judsonin yliopisto (engl. Judson University, lyh. JU) on Yhdysvaltain Illinoisissa sijaitseva yksityinen yliopisto. Yliopisto on perustettu vuonna 1963, ja se sijaitsee Elginin kaupungissa. Yliopisto on taustaltaan kristillinen, ja se toimii baptistisen American Baptist Churches in the USA-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Patrik Bärtschi

| Patrik Bärtschi |
| --- | --- |

Henkilötiedot
Syntynyt: 20. elokuuta 1984 (ikä 40) Bülach, Sveitsi
Kansalaisuus:   Sveitsi
Jääkiekkoilija
Pelipaikka:  oikea laitahyökkääjä
Maila:  oikea
Pituus:  178 cm
Paino:  89 kg
Pelaajaura
Pääsarjaura:  2000–2016
Seurat:  Kloten Flyers (NLA) SC Bern (NLA) ZSC Lions (NLA)
NHL-varaus:  202. varaus, 2002 Pittsburgh Penguins
Patrik Bärtschi (s. 20. elokuuta 1984 Bülach, Sveitsi) on ammattilaisuransa lopettanut sveitsiläinen jääkiekkoilija, pelipaikaltaan oikea laitahyökkääjä. Hän pelasi urallaan National League A:ssa yhteensä 634 runkosarjaottelua tehopistein 202+201=403 ja keräten 252 jäähyminuuttia sekä 124 playoff-ottelua tehopistein 31+28=59 ja keräten 52 jäähyminuuttia. Bärtschi voitti ZSC Lionsin joukkueessa Sveitsin-mestaruuden vuosina 2012 ja 2014 sekä Victoria Cupin vuonna 2009. Hän pelasi urallaan myös kolmet miesten MM-kilpailut. Bärtschillä on myös Pittsburgh Penguinsin NHL-varaus vuodelta 2002, mutta hän ei kuitenkaan koskaan pelannut Pohjois-Amerikassa.
Pelityyli

Elite Prospects -sivuston Ulf Anderssonin mukaan Bärtschi oli nopea ja suoraviivainen hyökkääjä sekä luontainen maalintekijä. Hänellä oli kova laukaus ja Bärtschi meni aktiivisesti tilanteisiin. Hän laukoi oikealta.
Ura > Seuraura

Bärtschi on EHC Klotenin kasvatti. Hän voitti kaudella 2000–2001 Elite Jr. A:n maalipörssin ja sijoittui pistepörssissä toiseksi edellään vain EHC Uzwilin Claudio Moggin jälkeen. Bärtschi voitti myös pudotuspelien piste- ja maalipörssin tehoilla 11+3=14. Hän debytoi samalla kaudella vain 16-vuotiaana Sveitsin pääsarja Nationalliga A:ssa, jossa Bärtschi pelasi kaksi ottelua. Hän pelasi kauden aikana myös yhden ottelun Nationalliga B:n HC Thurgaussa. Varsinaisella NLA:n tulokaskaudellaan 2001–2002 Bärtschi teki Klotenissa 25 runkosarjattelussa tehot 4+4=8 ja 11 playoff-ottelussa tehot 2+2=4. Hän pelasi osan kaudestaan myös seuran A-nuorissa voittaen kauden päätteeksi Elite Jr. A:n mestaruuden.
Pittsburgh Penguins varasi Bärtschin seitsemännellä kierroksella 202. pelaajana NHL:n varaustilaisuudessa 2002. Hän oli kaudella 2002–2003 tehoilla 21+16=37 Klotenin paras maalintekijä ja kolmanneksi paras pistemies ja jakoi NLA:n maalipörssin kuudennen sijan SC Bernin Sébastien Bordeleaun kanssa. Kaudella 2004–2005 Bärtschi vahvisti Spengler Cupissa tšekkiläistä HC Sparta Prahaa. Kaudeksi 2006–2007 hän siirtyi SC Berniin, jonka paras maalintekijä Bärtschi oli 22 osumallaan, joilla hän jakoi NLA:n maalipörssin viidennen sijan EV Zugin Paul DiPietron ja HC Davosin Alexandre Daiglen kanssa. Media valitsi Bärtschin kauden päätteeksi liigan tähdistökentälliseen.
Kaudeksi 2009–2010 Bärtschi siirtyi ZSC Lionsin riveihin. Hän teki NLA:n yhden kauden piste-ennätyksensä tehoilla 25+28=53, joilla Bärtschi oli ZSC:n paras pistemies ja maalintekijä. Hän jakoi koko liigan maalipörssin neljännen ja pistepörssin viidennen sijan Genève-Servette HC:n Tony Salmelaisen kanssa. Bärtschi edusti hallitsevaa Mestarien liigan voittajajoukkue ZSC:tä kauden aikana myös Victoria Cupissa, jossa joukkue voitti NHL-joukkue Chicago Blackhawksin lukemin 2–1. Kaudella 2010–2011 hän nousi ZSC:n varakapteeniksi. Kaudella 2011–2012 Bärtschi voitti pudotuspelien maalipörssin yhdeksällä osumallaan ja kauden päätteeksi Sveitsin-mestaruuden. Kaudella 2013–2014 hän oli ZSC:n paras maalintekijä 21 osumallaan, joilla Bärtschi jakoi NLA:n maalipörssin neljännen sijan Fribourg-Gottéronin Benjamin Plüssin kanssa. Hän voitti kauden päätteeksi Sveitsin-mestaruuden. Kaudella 2014–2015 Bärtschi jakoi pudotuspelien tehotilaston voiton HC Davosin Andres Ambühlin kanssa lukemalla +9.
Bärtschi toimi kaudella 2015–2016 hetken myös ZSC Lionsin kapteenina Sveitsin cupissa, joka päättyi joukkueen voittoon. Kesken kauden 2016–2017, marraskuussa 2016 hän joutui sivuun lonkkavaivojen vuoksi. Bärtschi ilmoitti tämän vuoksi lopettaneensa pelaajauransa tammikuussa 2017.
Ura > Maajoukkueura

| Mitalit> Maa:   Sveitsi.Miesten jääkiekko.Alle 18-v. MM-kilpailut  | Mitalit> Maa:   Sveitsi.Miesten jääkiekko.Alle 18-v. MM-kilpailut  | Mitalit> Maa:   Sveitsi.Miesten jääkiekko.Alle 18-v. MM-kilpailut  | Maa:   Sveitsi> Miesten jääkiekko. |
| --- | --- | --- | --- |
|  Hopeaa | Suomi 2001 | jääkiekko |  |
Bärtschi edusti Sveitsiä MM-kilpailuissa vuosina 2003, 2005 ja 2008. Hän pelasi myös alle 20-vuotiaiden MM-kilpailuissa vuosina 2002, 2003 ja 2004. Bärtschi jakoi vuoden 2003 turnauksen pistepörssin voiton neljän ja maalipörssin voiton kolmen muun pelaajan kanssa. Vuoden 2004 turnauksessa hän toimi Sveitsin kapteenina ja oli joukkueen paras pistemies ja syöttäjä tehoilla 3+5=8.
Bärtschi pelasi myös alle 18-vuotiaiden MM-kilpailuissa vuosina 2001 ja 2002, joista ensimmäinen turnaus päättyi hopeaan. Hän oli siinä Sveitsin paras pistemies ja maalintekijä tehoilla 5+2=7.
Muuta

Bärtschin isoveli Deny pelaa NLA-joukkue SCL Tigersissa. Veljesten isä Urs Bärtschi on entinen Sveitsin maajoukkuepelaaja, joka toimi EHC Bielin vuoden 1983 Sveitsin-mestaruusjoukkueen kapteenina.
Sabahudin Kovačevič

| Sabahudin Kovačevič |
| --- | --- |

Henkilötiedot
Syntynyt: 26. helmikuuta 1986 (ikä 38) Jesenice, Slovenian ST, Jugoslavia
Kansalaisuus:   Slovenia
Jääkiekkoilija
Pelipaikka:  puolustaja
Maila:  oikea
Pituus:  190 cm
Paino:  95 kg
Seura
Seura:  Junost Minsk
Sarja:  Ekstraliga
Pelaajaura
Pääsarjaura:  2002–
Aik. seurat:  HK Kranjska Gora (Slovenia) Triglav Kranj (Slovenia) HK Jesenice (IEL/EBEL/Slovenia) HD mladi Jesenice (Slovenia) A&O Asiago (Italia) HC Alleghe (Italia) Herning Blue Fox (Tanska) HK Poprad (SloEL) Saryarka Karaganda (VHL) Kuban Krasnodar (VHL) Graz 99ers (EBEL)
Sabahudin Kovačevič (s. 26. helmikuuta 1986 Jesenice, Slovenian ST, Jugoslavia) on slovenialainen jääkiekkopuolustaja. Hän laukoo oikealta. Kovačevič on pelannut aiemmin ulkomailla myös Italiassa, Tanskassa, Slovakiassa, Kazakstanissa, Venäjällä ja Itävallassa.
Ura > Seuraura

Kovačevič vietti junioriuransa pääasiassa HD mladi Jesenicessä, mutta hän pelasi ensimmäiset miesten pelinsä kuitenkin HK Kranjska Gorassa 16-vuotiaana Slovenian pääsarjassa kaudella 2002–2003. Kaudella 2005–2006 Kovačevič oli joukkueen tehokkain puolustaja tehoilla 13+10=23, joilla hän jakoi sarjan puolustajien pistepörssin neljännen sijan Triglav Kranjia ja HK Slavija Ljubljanaa edustaneen Žiga Pavlinin sekä HK Jesenicen Miha Rebolj'n kanssa. Kovačevič voitti kauden päätteeksi Slovenian-mestaruuden. Hän pelasi kauden aikana myös viisi Interliga-ottelua HK Jesenicessä. Kauden 2006–2007 Kovačevič pelasi suurimmaksi osaksi Slovenian pääsarjaa HD mladi Jesenicessä, mutta myös neljä Itävallan Erste Bank Eishockey Ligan ottelua HK Jesenicessä.
Kausi 2007–2008 oli Kovačevičille varsinainen tulokaskausi EBEL:ssä ja hän teki HK Jesenicen paidassa 45 runkosarjaottelussa tehot 2+3=5 sekä viidessä playoff-ottelussa yhden syöttöpisteen. Kovačevič pelasi joukkueessa kevätkaudella myös Slovenian pääsarjaa, jossa hän voitti kauden päätteeksi mestaruuden, kuten myös kahtena seuraavana keväänä. Kaudella 2008–2009 Kovačevič oli kymmenellä osumallaan Jesenicen eniten maaleja tehnyt puolustaja EBEL:ssä.
Kaudeksi 2010–2011 Kovačevič siirtyi Italian Serie A:n A&O Asiagoon, joka lainasi hänet marraskuussa 2010 kuitenkin loppukaudeksi samassa liigassa pelaavaan HC Allegheen. Kauden 2011–2012 Kovačevič aloitti Tanskan AL-Bank Ligaenin Herning Blue Foxissa, josta hän siirtyi marraskuussa 2011 Slovakian Extraliga-joukkue HK Popradiin. Kaudella 2012–2013 Kovačevič nousi joukkueen varakapteeniksi ja oli Popradin eniten maaleja tehnyt puolustaja seitsemällä osumallaan.
Kaudeksi 2013–2014 Kovačevič siirtyi VHL-liigan kazakstanilaisjoukkue Saryarka Karagandaan, jonka tehokkain puolustaja hän oli tehoilla 9+12=21. Kovačevič jakoi liigan puolustajien pistepörssin kuudennen sijan HK Lipetskiä ja Buran Voronežia edustaneen Jevgeni Štaigerin kanssa. Hän voitti kauden päätteeksi VHL:n mestaruuden, joka oli liigan historian ensimmäinen ja toistaiseksi ainoa ulkomaalaisseuran saavuttama, kuten koko Venäjän pääsarjatasolla tai toiseksi korkeimmalla sarjatasolla koskaan. Kaudella 2014–2015 Kovačevič jatkoi VHL-uraansa Kuban Krasnodarissa, josta hän palasi kuitenkin kesken kauden, joulukuussa 2014 takaisin Saryarkaan. Tammikuussa 2015 Kovačevič siirtyi sieltä loppukauden sopimuksella EBEL-joukkue Graz 99ersiin.
Syyskuun 2015 lopulla Kovačevič teki jatkosopimuksen Grazin kanssa oltuaan ilman sopimusta alkukauden 2015–2016. Hän oli tehoilla 4+14=18 joukkueen tehokkain puolustaja Kevin Mitchellin kanssa. Syyskuussa 2016 Kovačevič siirtyi vuoden mittaisella sopimuksella Valko-Venäjän Ekstraligan Junost Minskiin oltuaan ilman sopimusta alkukauden 2016–2017.
Ura > Maajoukkueura

Kovačevič edusti Sloveniaa Sotšin olympiakisoissa 2014 sekä Vancouverin olympiakisojen 2010, Sotšin olympiakisojen ja Pyeonchangin olympiakisojen 2018 karsinnoissa. Hän pelasi myös MM-kilpailuissa vuosina 2011, 2013 ja 2015, joista kahdessa jälkimmäisessä turnauksessa hänet valittiin joukkueensa top-3-pelaajaksi. Vuoden 2015 Kovačevič voitti myös Slovenian sisäisen tehotilaston lukemalla +2. Hän pelasi I-divisioonan MM-kilpailuissa vuosina 2009 ja 2010, joista jälkimmäinen turnaus päättyi B-lohkon kultaan ja ensimmäinen A-lohkon hopeaan. Kovačevič pelasi myös IA-divisioonan MM-kilpailuissa vuosina 2012 ja 2016 voittaen molemmista turnauksista kultaa. Jälkimmäisessä turnauksessa hän toimi Slovenian varakapteenina. Kovačevič jakoi koko turnauksen puolustajien pistepörssin voiton Puolan Paweł Dronian kanssa ja hänet valittiin turnauksen tähdistökentälliseen.
Kovačevič pelasi myös alle 20-vuotiaiden I-divisioonan MM-kilpailuissa vuosina 2005 ja 2006, joista ensimmäinen turnaus päättyi B-lohkon hopeaan ja jälkimmäinen A-lohkon pronssiin. Hän jakoi myös vuoden 2006 turnauksessa Slovenian sisäisen tehotilaston voiton kolmen muun pelaajan kanssa lukemalla +4. Kovačevič pelasi myös alle 18-vuotiaiden I-divisioonan MM-kilpailuissa vuonna 2004.
Muuta

Kovačevičin isoveli Senad on pelannut myös jääkiekkoa.
Ford Puma

| Ford Puma |
| --- | --- |

Valmistustiedot
Valmistusmaa:   Saksa
Valmistaja:  Ford
Konserni:  Ford Motor Company
Valmistusvuodet:  1997–2001
Korimalli:  3-ovinen coupé
Luokka:  S-segmentti
Teknisesti samankaltaisia:  Ford Courier II Ford Fiesta IV Ford Ka I
Tekniset tiedot
Pohjalevy:  Ford BE-2
Moottori:  R4
Iskutilavuus:  1,4–1,7 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali
Ford Puma on Fordin vuosina 1997–2001 valmistama pieni coupé-korinen urheiluautomalli, joka perustuu tekniikaltaan neljännen sukupolven Ford Fiestaan.
Pumaan oli aluksi valittavana joko 1,4- (90 hv) tai 1,7-litrainen (123 hv) Zetec SE -moottori. Vuonna 1999 esiteltiin urheilullisempi Racing Puma -malli, jossa 1,7 litran moottorin teho oli nostettu 153 hevosvoimaan. 1,4-litrainen korvattiin uudella 1,6-litraisella (103 hv) vuonna 2000.
Ford Racing Puma
Kaikissa 1,7-litraisella moottorilla varustetuissa malleissa oli vakiona ABS-jarrut ja luistonestojärjestelmä.
Aiheesta muualla

Kuvia tai muita tiedostoja aiheesta Ford Puma Wikimedia Commonsissa
Samuel Åkerhielm

Samuel Åkerhielm nuorempi. Kuparikaiverrus.
Samuel Åkerhielm nuorempi (1684–1768) oli ruotsalainen vapaaherra, virkamies ja poliitikko. Hän oli vuodesta 1723 sota-asiain valtiosihteeri ja tuli 1728 Turun hovioikeuteen presidentiksi. Hän oli vaikuttamassa hattupuolueen syntyyn 1734. Hänestä tuli 1739 valtaneuvoston johtaja, mutta hän siirtyi myssyihin, ettei Venäjän kanssa olisi syntynyt konfliktia. Valtiopäivillä 1746–1747 hän puolusti yhteistoimintaa Britannian ja Venäjän kanssa. Hän erosi valtaneuvostosta, kun Ruotsi 1747 hattujen valtakaudella liittyi ranskalais-preussilaiseen liittojärjestelmään.
Åkerhielmin isä oli Samuel Åkerhielm vanhempi eli Samuel Agriconius. Poika opiskeli Uppsalassa, Turussa ja Oxfordissa. Hän oli aluksi Kaarle XII:n vankka tukimies, mutta siirtyi kuninkaan kaaduttua säätyvallan kannattajaksi ja valtaistuinkiistoissa hän kannatti holsteinilaista puoluetta. Holsteinilaispuolueen kukistuttua hänet syrjäytettiin nimittämällä hänet Turun hovioikeuden presidentiksi 1728. Hän palasi valtakunnanpolitiikkaan 1739 Arvid Hornin kovana vastustajana.
Luoteinen baptistinen yliopisto

| Luoteinen baptistinen yliopisto |
| --- | --- |
 engl. Southwest Baptist University 
Motto:  Powered by Purpose
Perustettu:  1878
Sijainti:  Bolivar, Missouri  Yhdysvallat
Sivusto:  https://www.sbuniv.edu/
Luoteinen baptistinen yliopisto (engl. Southwest Baptist University, lyh. SBU) on Yhdysvaltain Missourissa sijaitseva yksityinen yliopisto. Yliopisto on perustettu vuonna 1878 ja se sijaitsee  Bolivarin kaupungissa. Yliopisto on taustaltaan kristillinen, ja se toimii etelän baptistien työyhteydessä.
Aiheesta muualla

Yliopiston verkkosivusto (englanniksi)
Mississippi College

| Mississippi College |
| --- | --- |
Motto:  Veritas et Virtus
Perustettu:  1826
Sijainti:  Clinton, Mississippi  Yhdysvallat
Sivusto:  https://www.mc.edu/
Mississippi College (lyh. MC) on Yhdysvaltain Mississippissä sijaitseva yksityinen korkeakoulu. Mississippi College on perustettu vuonna 1826 ja se sijaitsee Clintonin kaupungissa. Korkeakoulu on taustaltaan kristillinen, ja se toimii etelän baptistien työyhteydessä.
Aiheesta muualla

Yliopiston verkkosivusto (englanniksi)
Eredivisie

| Eredivisie |
| --- | --- |

Laji:  jalkapallo
Maa(t):   Alankomaat
Perustettu:  1956
Edeltäjä:  KNVB:n piirimestaricup
Joukkueita:  18
Hallitseva mestari:  Feyenoord
Eniten mestaruuksia:  Ajax (35)
Alempi taso:  Eerste Divisie (1. div.) Tweede Divisie (2. div.)
TV:   V Sport  Fox Sports
Aiheesta muualla
Sivusto
Eredivisie (suomeksi kunniasarja) on ollut Alankomaiden miesten jalkapallon pääsarja vuodesta 1956 saakka. Se perustettiin kaudeksi 1956–1957 korvaamaan sekä ammattilaisuutta pitkään vastustaneen lajiliitto KNVB:n piirimestaricup että kapinaliitto NBVB:n järjestämä ammattilaissarja.
Eredivisie on tasoltaan kilpailukykyinen eurooppalainen jalkapallosarja. Sarja sijoittui UEFA:n maapistevertailussa kuudenneksi ajanjaksolla 2020–2024.
Eredivisien kausi muodostuu kaikkiaan 18 joukkueen vierailuista toistensa kotikentillä. Joukkueet kohtaavat toisensa siis kahdesti ja näin otteluita kertyy kullekin 34. Lopputilanteen sarjakärjestä tulee mestari sekä seuraavan kauden Mestarien liiga -osanottaja yhdessä hopeamitalistin kanssa. Pronssille ja neljänneksi sijoittuvat pääsevät Eurooppa-liigaan, jonka kolmannesta maapaikasta 5.–8. joukkueet karsivat keskenään lisäpudotuspeleissä. 16.–17. sijoittuvat joutuvat putoamiskarsintasarjaan lähes puolta Eerste Divisiestä vastaan. Eredivisien viimeinen joukkue menettää sarjapaikkansa alemman sarjatason mestarille.
Alankomaiden "kolme suurta" – kautta aikojen menestyksekkäimmät seurat sekä maan jalkapallohistorian ainoat seurajoukkueiden Euroopan mestarit ovat Amsterdamin Ajax (34 mestaruutta), Eindhovenin PSV (24) ja Rotterdamin Feyenoord (15). Ajax on heistä ainoana voittanut nykymuotoisen Mestarien liigan. Eredivisien mestaruus on mennyt muualle vain kuudesti, viimeksi keväällä 2010 Twentelle Enschedeen ja sitä ennen AZ:lle Alkmaariin.
Alankomaiden suosituimman joukkuelajin pääsarjana Eredivisie on myös maan seuratuinta urheilua. Jokainen ottelu televisioidaan maksukanavilla suorana ja näytetään NPO:n yleisradioverkossa saman illan koosteena. Useat radioasemat selostavat kutakin ottelua yhtä aikaa, aihepiiristä kirjoittavat lehdet ovat jopa seurakohtaisia. Sarjan yleisökeskiarvo on 2000-luvulla ollut hieman alle 20 000 katsojassa, jonka yli säännöllisesti pääsevät katsojamäärissäkin ylivoimaisen kolmen kärjen lisäksi lähinnä Heerenveen, Twente sekä Utrecht. Amsterdamin Johan Cruijff -areenan aloittama nykyaikainen stadionrakentamistrendi on noin 30 vuodessa liki triplannut sarjan yleisökeskiarvon.
Joukkueet > Kaudella 2024–2025

Kauden 2020–21 joukkueet Alankomaiden kartalla.
| Joukkue | Kaupunki | Kotikenttä | Perustettu |
| --- | --- | --- | --- |
| Ajax | Amsterdam | Johan Cruijff Arena | 1900 |
| Almere City FC | Almere | Yanmar Stadion | 2001 |
| AZ | Alkmaar | AFAS Stadion | 1967 |
| Feyenoord | Rotterdam | De Kuip | 1908 |
| Fortuna Sittard | Sittard | Fortuna Sittard Stadion | 1968 |
| Go Ahead Eagles | Deventer | De Adelaarshorst | 1902 |
| FC Groningen | Groningen | Euroborg | 1971 |
| SC Heerenveen | Heerenveen | Abe Lenstra Stadio | 1920 |
| Heracles Almelo | Almelo | Erve Asito | 1903 |
| NAC Breda | Breda | Rat Verlegh Stadion | 1912 |
| NEC Nijmegen | Nijmegen | Goffertstadion | 1900 |
| PEC Zwolle | Zwolle | MAC³PARK Stadion | 1910 |
| PSV Eindhoven | Eindhoven | Philips Stadion | 1913 |
| RKC Waalwijk | Waalwijk | Mandemakers Stadion | 1940 |
| Sparta Rotterdam | Rotterdam | Sparta Stadion | 1888 |
| FC Twente | Enschede | De Grolsch Veste | 1965 |
| FC Utrecht | Utrecht | Stadion Galgenwaard | 1970 |
| Willem II Tilburg | Tilburg | Koning Willem II Stadion | 1896 |
Lähde:
Joukkueet > Aiemmat joukkueet

Ristillä merkittyjen seurojen toiminta on lakannut.
| --- | --- |
 ADO, Haag –   (2)  2  ✝ Alkmaar '54 – kausi 1960–61 (nyk. AZ)  ✝ Amsterdam FC – 6 kautta vuosina 1972–78 ✝ AFC DWS – 13 kautta vuosina 1958–72 –  1  ✝ Blauw-Wit – 6 kautta vuosina 1957–64  ✝ De Volewijckers – kaudet 1961–62 ja 1962–63 –  (1)  BVC, Amsterdam – kaudet 1956–57 ja 1957–58  BVV, 's-Hertogenbosch – kaudet 1956–57 ja 1957–58 –  (1)  SC Cambuur-Leeuwarden  De Graafschap, Doetinchem – 21 kautta vuosina 1973–2019  FC Groningen  Den Bosch, 's-Hertogenbosch – 13 kautta vuosina 1971–2005  Dordrecht  – 6 kautta vuosina 1983–2015 –  2  ✝ DOS, Utrecht – 14 kautta vuosina 1956–70 (nyk. Utrecht) –  1 ✝ Elinkwijk, Utrecht – 7 kautta vuosina 1956–67  Emmen  ✝ Enschede – 9 kautta vuosina 1956–1965 (nyk. Twente) –   (1)  EVV, Eindhoven – 3 kautta vuosina 1956–77 –   (1)  1  Excelsior, Rotterdam – 21 kautta vuosina 1970–2019  ✝ Fortuna '54, Sittard – 12 kautta vuosina 1956–68 (nyk. Fortuna Sittard) –  2 ✝ Sittardia – 4 kautta vuosina 1959–68  GVAV-Rapiditas, Groningen – 12 kautta vuosina 1956–70:  Helmond Sport – kaudet 1982–83 ja 1983–84  HFC, Haarlem – 18 kautta vuosina 1969–90 –   (1)  2  ✝ Holland Sport, Haag – 4 kautta vuosina 1958–71 (nyk. ADO)  MVV, Maastricht – 36 kautta vuosina 1956–2000  NAC, Breda – 50 kautta vuosina 1956–2019 –   (1)  1  NOAD, Tilburg – 4 kautta vuosina 1956–61  RBC, Roosendaal – 5 kautta vuosina 2000–06  Roda JC, Kerkrade – 44 kautta vuosina 1973–2018 –  2 ✝ Rapid JC – 6 kautta vuosina 1956–62 –  (1)  SVV, Schiedam – kaudet 1969–70 ja 1990–91 –  (1)  Telstar, IJmuiden – 14 kautta vuosina 1964–78  ✝ Veendam – kaudet 1986–87 ja 1988–89  VVV, Venlo –  1  Volendam – 25 kautta vuosina 1960–2009  ✝ Wageningen – kaudet 1974-75 ja 1980–81 –  2  Willem II Tilburg  Xerxes, Delft/Rotterdam – kaudet 1966–67 ja 1967–68